મુંબઈ: મહારાષ્ટ્રના એક કેસની સુનાવણીમાં એસસી-એસટી એક્ટમાં સુપ્રીમ કોર્ટે આપેલા ચૂકાદાના પડઘા આજે આખા દેશમાં પડ્યા હતા. સુપ્રીમના ચુકાદા વિરુદ્ધ દલિત સંગઠનોએ ભારત બંધનું એલાન આપ્યું હતું. રાજ્યમાં આંદોલન દરમિયાન અનેક જગ્યાએ હિંસા થઈ હતી, જોકે મુંબઈ હિંસાથી બાકાત રહ્યું હતું. પરંતુ દલિત સંગઠનોએ ઉગ્ર દેખાવો કર્યા હતા અને કેન્દ્ર તથા રાજ્ય સરકાર વિરુદ્ધ સૂત્રોચ્ચાર કર્યો હતો.